Kęstutis Vaitukaitis

Kęstutis Vaitukaitis (g. 1958 m. spalio 29 d. Antanave, Kapsuko rajonas) – Lietuvos ir Elektrėnų savivaldybės politinis bei visuomenės veikėjas.

 Biografija 
1965–1973 m. mokėsi Antanavo 8-metėje mokykloje, 1973–1976 m. – Pilviškių vidurinėje mokykloje, 1976–1981 m. studijavo Kauno politechnikos institute, inžinierius technologas.VAITUKAITIS KĘSTUTIS . Kas yra kas Lietuvoje 2018. Nuoroda tikrinta 2021-04-01.

1981–1986 m. Kauno namų statybos kombinato Surenkamų namų detalių gamyklos meistras, technologas, viršininko pavaduotojas. 1986–1988 m. Lietuvos elektrinės Kapitalinės statybos skyriaus meistras, 1988–1990 m. – Kaišiadorių hidroakumuliacinės elektrinės hidrocecho meistras.

1990–1992 m. Trakų rajono savivaldybės statybos valstybinės priežiūros inspektorius, 1992–1993 m. Trakų rajono savivaldybės valdytojo pavaduotojas, 1993–1994 m. – valdytojas. 1995–1996 m. Trakų rajono savivaldybės meras. 1996–2000 m. Lietuvos Respublikos Seimo narys. 2000–2007 m. ir 2011–2023 m. Elektrėnų savivaldybės meras. 2007–2011 m. UAB „Trakų akmuo“ projekto vadovas.„Kęstutis Vaitukaitis“. Vilnijos vartai. Nuoroda tikrinta 2021-04-01.

1995–1997 m. Trakų rajono savivaldybės tarybos ir nuo 2000 m. Elektrėnų savivaldybės tarybos narys.2011 m. Lietuvos savivaldybių tarybų rinkimai 

Nuo 1995 m. Lietuvos centro sąjungos, nuo 2003 m. Liberalų ir centro sąjungos narys, Elektrėnų skyriaus pirmininkas.

Trakų Rotary klubo narys, Elektrėnų Katalikų parapijos pastoracinės Tarybos narys. Laisvalaikiu domisi filatelija. Žmona Zita, dukros Vigilija (g. 1982 m.), Skaistė (g. 1987 m.).2008 m. Lietuvos Respublikos Seimo rinkimai – Liberalų ir centro sąjunga – Iškelti kandidatai Kas yra kas Lietuvoje. Lietuvos pasiekimai, 2006. – Kaunas, 2006. – P. 1025.

Nuo 2014 m. priklauso Lietuvos Respublikos liberalų sąjūdžiui, Elektrėnų skyriaus pirmininkas.

 Šaltiniai 

|-

Kategorija:Elektrėnų merai
Kategorija:Lietuvos filatelistai
Kategorija:Lietuvos inžinieriai
Kategorija:Seimo nariai